Diari Oficial de la Generalitat Valenciana


Sumari del DOGV 3692, del 21-02-2000 (2000/1051)

ACORD de 21 de desembre de 1999, de la Comissió Territorial d’Urbanisme de Castelló, que fa referència a la modificació puntual sobre alineacions de les normes subsidiàries de Moncofa al sector San Pascual.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3692

Data del DOGV
:   21-02-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/1051


Data del document
:   21-12-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Moncofa
    * pla d'urbanisme

ACORD de 21 de desembre de 1999, de la Comissió Territorial d'Urbanisme de Castelló, que fa referència a la modificació puntual sobre alineacions de les normes subsidiàries de Moncofa al sector San Pascual. [2000/M1051]
  
Vist l'expedient que fa referència a la modificació puntual sobre alineacions de les normes subsidiàries al sector San Pascual, i de conformitat amb els següents,
  
Antecedents
  
Primer
  
L'Ajuntament de Moncofa va acordar sotmetre a informació al públic la modificació el 29 d'abril de 1999, la qual cosa es va portar a terme per mitjà d'anuncis publicats en el periòdic Levante, de 19 de maig de 1999 i en el Diari Oficial de la Generalitat Valenciana (DOGV) número 3.505, de 28 de maig. Transcorregut el període d'informació al públic, durant el qual no va haver-hi al·legacions, va quedar aprovada provisionalment la modificació el 30 de setembre de 1999.
  
Segon
  
El projecte de modificació està format per memòria informativa i justificativa i plànols.
  
Tercer
  
L'objecte de la modificació és eixamplar el carrer perpendicular al carrer de la Trinitat i crear un de nou entre aquest últim i Matadero, situada tota aquesta actuació al nord del municipi de Moncofa, al sector entre Matadero i San Pascual.
  
Fonaments de dret
  
Primer
  
La tramitació ha sigut correcta, de conformitat amb el que estableixen els articles 55.1, 38 i concordants de la Llei 6/1994, de 15 de novembre, Reguladora de l'Activitat Urbanística (d'ara endavant LRAU), i en l'article 175 del Reglament de Planejament de la Comunitat Valenciana (d'ara endavant RPCV), aprovat pel Decret 201/1998, de 15 de desembre, del Govern Valencià.
  
Segon
  
La documentació està completa, d'acord amb el que estableix l'article 27 de la LRAU.
  
Tercer
  
La modificació comprén unes illes que estan qualificades en les Normes Subsidiàries de Moncofa com a eixample residencial ordenança SU-2 i el municipi pretén eixamplar el carrer perpendicular al de la Trinitat i crear un de nou entre aquest últim i Matadero.
  
Quart
  
La modificació pretén eixamplar el carrer perpendicular al de la Trinitat a 8 metres, dels 7,50 metres que té actualment i crear un nou carrer, també de 8 metres.
  
L'ordenança SU-2 de les normes subsidiàries és la d'illa tancada (PB+3), sense limitació de fons per a l'edificació, no comportant l'eixamplament d'un carrer i l'obertura d'un altre nou, sense cap incidència que no siga l'augment de la superfície viària i la disminució alhora de solars i de l'edificabilitat del sector.
  
Cinqué
  
Amb la modificació, l'Ajuntament de Moncofa pretén millorar les comunicacions internes del municipi i l'habitabilitat dels habitatges que es construeixen, i en això es justifica la conveniència i oportunitat d'aquesta modificació, per la qual cosa des del punt de vista autonòmic, tenint en compte l'article 40.2 de la LRAU no s'observen qüestions que afecten l'interés públic local formulat pel municipi i, per tant, es considera ajustada la pretesa modificació a la legalitat vigent.
  
Sisé
  
De conformitat amb el que estableixen els articles 8.a i 9.1 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, en aquest cas, el director general d'Urbanisme i Ordenació Territorial pot sotmetre l'expedient a aprovació definitiva del conseller d'Obres Públiques, Urbanisme i Transports o bé sotmetre la proposta a un dictamen previ de la Comissió Territorial d'Urbanisme que en el cas de municipis de menys de 50.000 habitants tindrà directament efectes de resolució executòria.
  
D'acord amb el que s'ha exposat anteriorment, la Comissió Territorial d'Urbanisme de Castelló acorda:
  
Aprovar definitivament la modificació puntual de les alineacions en les normes subsidiàries municipals de Moncofa al sector San Pascual.
  
Contra aquest acord, que no exhaureix la via administrativa, es podrà interposar recurs administratiu d'alçada, en el termini d'un mes, davant del conseller d'Obres Públiques, Urbanisme i Transports, això sense perjudici d'utilitzar qualsevol altre recurs que es considere oportú.
  
València, 21 de desembre de 1999.- El secretari de la Comissió Territorial d'Urbanisme: Fernando Renau Faubell.